Vispelda sulatatud margariin, munakollased ja suhkur kausis kohevaks vahuks. Lisa küpsetuspulbriga segatud nisujahu ja kookoshelbed. Murenda taignaained sõrmedega segi ja lisa koor või piim. Seejärel sega võimalikult vähe ja laota taigen ühtlase kihina koogivormi. Taigna pinnale puista  värskeid või külmutatud sõstraid. Vahusta munavalged, lisades vähehaaval suhkru. Maitsesta vanillsuhkruga. Laota beseevaht marjadele ühtlase kihina või tee sellest tordipritsiga kaunistusi. Lõpuks võid kaunistuseks lisada veel mandlilaaste. Küpseta torti 40 minutit 175°C juures.